wannaphong/clean_thaiwikipedia huggingface dataset:
# เทศบาลเมืองดอกคำใต้
ดอกคำใต้ เป็นเทศบาลเมืองแห่งที่ 2 ของจังหวัดพะเยา ซึ่งมีอาณาเขตครอบคลุมพื้นที่ตำบลบุญเกิดทั้งตำบล รวมทั้งพื้นที่หมู่ 7 และบางส่วนของหมู่ที่ 1–2 ของตำบลดอกคำใต้ กับพื้นที่หมู่ที่ 1, 5, 7, 10 และบางส่วนของหมู่ที่ 8–9 ของตำบลดอนศรีชุม กับพื้นที่หมู่ที่ 1–3, 5–7 และบางส่วนของหมู่ที่ 4, 8 ของตำบลสว่างอารมณ์ ในอำเภอดอกคำใต้ ในเดือนมีนาคม พ.ศ. 2567 เขตเทศบาลมีประชากรทั้งหมด 12,152 คนกรมการปกครอง. กระทรวงมหาดไทย. "ประกาศสำนักทะเบียนกลาง เรื่อง จำนวนราษฎรทั่วราชอาณาจักร แยกเป็นกรุงเทพมหานครและจังหวัดต่าง ๆ ตามหลักฐานการทะเบียนราษฎร ณ วันที่ 31 ธันวาคม 2564." [ออนไลน์]. เข้าถึงได้จาก:  2565. สืบค้น 24 มกราคม 2565.

 ที่ตั้งและอาณาเขต 
เทศบาลเมืองดอกคำใต้มีอาณาเขตติดต่อกับเขตการปกครองข้างเคียง ดังนี้

 ทิศเหนือ ติดต่อกับองค์การบริหารส่วนตำบลสันโค้ง
 ทิศตะวันออก ติดต่อกับองค์การบริหารส่วนตำบลสันโค้ง และองค์การบริหารส่วนตำบลดอนศรีชุม
 ทิศใต้ ติดต่อกับองค์การบริหารส่วนตำบลคือเวียง
 ทิศตะวันตก ติดต่อกับองค์การบริหารส่วนตำบลดอกคำใต้

 ประวัติ 
ท้องถิ่นแรกเริ่มจากการรวมท้องที่หมู่ 1 บ้านร่องจว้า, หมู่ 2 บ้านสันติพงษ์, หมู่ 3 บ้านศรีชุม, หมู่ 5-6 บ้านสันกลาง, หมู่ 7 บ้านดอนเหล็ก, หมู่ 8 บ้านสันช้างหิน, หมู่ 9 บ้านนาหลิม, หมู่ 10 บ้านสันป่าหมาก, หมู่ 11 บ้านบุญเกิด, หมู่ 12 บ้านบุญเรือง และหมู่ 13 บ้านหัวฝาย รวม 12 หมู่บ้านของตำบลดอกคำใต้ ที่ลักษณะชุมชนหนาแน่นตั้งขึ้นเป็นสุขาภิบาลดอกคำใต้ ในปี พ.ศ. 2508 วันที่ 20 กรกฎาคม พ.ศ. 2508

ในปี พ.ศ. 2517 ได้แยกตำบลดอนศรีชุม ออกจากตำบลดอกคำใต้ ทำให้พื้นที่สุขาภิบาลบางส่วนอยู่ในตำบลดอนศรีชุมด้วย วันที่ 9 เมษายน พ.ศ. 2517 และในปี พ.ศ. 2534 ได้แยกตำบลบุญเกิด ออกจากตำบลดอกคำใต้ ทำให้หมู่บ้านบุญเกิด บ้านบุญเรือง บ้านหัวฝาย บ้านสันช้างหิน ของสุขาภิบาลเข้าไปอยู่ในเขตตำบลบุญเกิด วันที่ 29 สิงหาคม พ.ศ. 2534 และในปี พ.ศ. 2535 ได้แยกตำบลสว่างอารมณ์ ออกจากตำบลดอนศรีชุม ทำให้หมู่บ้านสันติพงษ์ บ้านร่องจว้า บ้านศรีชุม ของสุขาภิบาลเข้าไปอยู่ในเขตตำบลสว่างอารมณ์ วันที่ 27 พฤศจิกายน พ.ศ. 2535 สุขาภิบาลจึงมีพื้นที่ครอบคลุม (ในขณะนั้น) มากถึง 4 ตำบล

ในปี พ.ศ. 2542 ได้มีการยกฐานะสุขาภิบาลดอกคำใต้ เป็นเทศบาลตำบลดอกคำใต้ วันที่ 24 กุมภาพันธ์ พ.ศ. 2542 ต่อมาในปี พ.ศ. 2547 สภาตำบลบุญเกิดที่มีประชากรเพียง 900 คน 292 ครัวเรือนประชากรในเขตตำบลบุญเกิด (เฉพาะนอกเขตเทศบาลตำบลดอกคำใต้) อำเภอดอกคำใต้ จังหวัดพะเยา ณ วันที่ 31 ธันวาคม พ.ศ. 2546 สืบค้นเมื่อวันที่ 7 เมษายน พ.ศ. 2567 ทางกระทรวงมหาดไทยให้รวมเข้ากับเทศบาลตำบลดอกคำใต้ เนื่องจากไม่ผ่านเงื่อนไขการตั้งเป็นองค์การบริหารส่วนตำบล วันที่ 29 กันยายน พ.ศ. 2547 ทำให้เทศบาลตำบลดอกคำใต้มีพื้นที่ครอบคลุมตำบลบุญเกิดทั้งตำบล ก่อนที่ในปี พ.ศ. 2551 ทางเทศบาลตำบลดอกคำใต้ ที่มีประชากรมากถึง 14,089 คน มีรายได้พอแก่การปฏิบัติหน้าที่อันต้องทำตามที่กฎหมายกำหนดไว้ จึงยกฐานะขึ้นเป็น เทศบาลเมืองดอกคำใต้ วันที่ 16 พฤษภาคม พ.ศ. 2551 โดยมีผลบังคับใช้ในวันที่ 2 มิถุนายน ปีเดียวกัน จนถึงปัจจุบัน
# จังหวัดแซเนมาร์น
แซเนมาร์น (,) เป็นจังหวัดที่ตั้งอยู่ในแคว้นอีล-เดอ-ฟร็องส์ในประเทศฝรั่งเศส จังหวัดแซเนมาร์นตั้งชื่อตามชื่อแม่น้ำแซน ตัวจังหวัดตั้งอยู่ทางของประเทศ โดยมีเมอเลิงเป็นเมืองหลัก ใน ค.ศ. 2019 จังหวัดนี้มีประชากร 1,421,197 คนPopulations légales 2019: 77 Seine-et-Marne, INSEE

ประวัติ
แซเนมาร์นเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 เดิมเป็นส่วนหนึ่งของอดีตจังหวัดอีล-เดอ-ฟร็องส์

 ประชากร
# ชิโซะ
ชิโซะ  เป็นพืชชนิดหนึ่งมีชื่อเรียกทางวิทยาศาสตร์ว่า Perilla frutescens var. crispa ในประเทศญี่ปุ่นใบชิโซะมีกลิ่นฉุนเฉพาะที่ไม่สามารถเทียบเคียงกับผักของไทยที่มีกลิ่นฉุนเหมือนกันได้ แต่ว่าใบชิโซะมีคุณค่าทางโภชนาการที่ให้วิตามินเอ บี ซี และกลิ่นเฉพาะนี้เองที่ช่วยดับคาวของอาหารทะเลได้

ใบชิโซะมักใช้ประกอบอาหาร หรือใช้ประดับจานอาหารประเภทปลาดิบ ในประเทศเกาหลีเมล็ดของต้นชิโซะยังใช้ทำน้ำมันประกอบอาหาร ต้นชิโซะนั้นมีหลายพันธุ์ เช่น Green Shiso และ Red Shiso เป็นต้น
สรรพคุณทางยา
# อาสนวิหารแซ็งตอแมร์
อาสนวิหารแซ็งตอแมร์  หรือชื่อเต็มคือ อาสนวิหารแม่พระแห่งแซ็งตอแมร์  เป็นโบสถ์โรมันคาทอลิกที่มีฐานะเป็นอาสนวิหารCatholic enclyclopedia: Cathedral ตั้งอยู่ที่เมืองแซ็งตอแมร์ในแคว้นโอดฟร็องส์ ประเทศฝรั่งเศส เดิมเป็นตั้งอาสนะของบิชอปแห่งแซ็งตอแมร์ แต่มุขมณฑลแซ็งตอแมร์ก็ไม่ได้รับการฟื้นฟูหลังสงครามปฏิวัติฝรั่งเศสตามการตกลง ค.ศ. 1801 ซึ่งเป็นการตกลงระหว่างจักรพรรดินโปเลียนที่ 1 และสมเด็จพระสันตะปาปาปิอุสที่ 7 ในการยืนยันและฟื้นฟูฐานะของคริสตจักรโรมันคาทอลิกในฝรั่งเศส แต่กลับถูกผนวกเข้าเป็นส่วนหนึ่งของมุขมณฑลอารัส

สถาปัตยกรรมที่เห็นอยู่ในปัจจุบันเป็นแบบสถาปัตยกรรมกอทิก 

อาสนวิหารแซ็งตอแมร์ได้รับการขึ้นทะเบียนเป็นอนุสรณ์สถานทางประวัติศาสตร์ในปี ค.ศ. 1840Monuments historiques: Cathédrale Notre-Dame de Saint-Omer
# โรงเรียนชลบุรีเรืองกิตติ์พณิชยการ
โรงเรียนชลบุรีเรืองกิตติ์พณิชยการ เป็นสถานศึกษาขนาดกลาง ตั้งอยู่ที่ 528 ถนนพิพิธ ตำบลบ้านโขด อำเภอเมืองชลบุรี จังหวัดชลบุรี 20000 โทรศัพท์ 0-3827-8820

ประวัติโรงเรียน
โรงเรียนชลบุรีเรืองกิตติ์พณิชยการเป็นโรงเรียนอาชีวศึกษาเอกชน สังกัดสำนักบริหารงานคณะกรรมการการส่งเสริมการส่งเสริมการศึกษาเอกชน กระทรวงศึกษาธิการ จัดตั้งเมื่อ 1 พฤษภาคม พ.ศ. 2549 ตามใบอนุญาต เลขที่ ชบ.0002/2549 โดยเปิดสอนหลักสูตรประกาศนียบัตรวิชาชีพ(ปวช.) ของกรมอาชีวศึกษา แผนกการบัญชี การขาย และคอมพิวเตอร์ธุรกิจ มี ดร.วรศักดิ์ วัชรกำธร เป็นผู้รับใบอนุญาตจัดตั้ง

ปรัชญาโรงเรียน
สร้างคนดี มีความรู้ คู่คุณธรรม

สร้างคนดี หมายถึง พัฒนาคนให้เป็นมนุษย์ที่สมบูรณ์ทั้งร่างกาย จิตใจ และสติปัญญา

มีความรู้ หมายถึง สามารถพัฒนาองค์ความรู้ต่างๆ นำไปบูรณาการใช้ในการดำรงชีวิตประจำวัน

คู่คุณธรรม หมายถึง นำองค์ความรู้ไปประกอบวิชาชีพที่สุจริต ควบคู่กับคุณธรรม จิรยธรรม และวัฒนธรรมในการดำรงชีวิต เพื่อให้สามารถอยู่ในสังคมร่วมกับผู้อื่นได้อย่างมีความสุข

หลักสูตรที่เปิดสอน
 ประกาศนียบัตรวิชาชีพ(ปวช.) พาณิชยกรรม
 สาขา การบัญชี
 สาขา การขาย
 สาขา คอมพิวเตอร์ธุรกิจ

 แหล่งข้อมูลอื่น 
 โรงเรียนชลบุรีเรืองกิตติ์พณิชยการ (Chonburi Rungkitt Commercial College)
# เทศบาลเมืองแม่ฮ่องสอน
เทศบาลเมืองแม่ฮ่องสอน  เป็นเทศบาลเมืองแห่งหนึ่ง ครอบคลุมตำบลจองคำ อำเภอเมืองแม่ฮ่องสอน จังหวัดแม่ฮ่องสอน เทศบาลเมืองแม่ฮ่องสอนเป็นที่ตั้งศาลากลางจังหวัด หน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดแม่ฮ่องสอน มีพื้นที่ 6 ตารางกิโลเมตร และมีประชากรในปี พ.ศ. 2567 จำนวน 6,821 คนรายงานสถิติจำนวนประชากรและบ้าน ประจำปี พ.ศ. 2560 ท้องถิ่นเทศบาลเมืองแม่ฮ่องสอน ระบบสถิติทางการทะเบียน กรมการปกครอง

 ประวัติ 
เทศบาลเมืองแม่ฮ่องสอนได้รับการยกฐานะจากตำบลจองคำ ตำบลม่วยต่อ เมื่อวันที่ 11 มีนาคม พ.ศ. 2479 โดยประกาศในราชกิจจานุเบกษา เมื่อวันที่ 14 มีนาคม พ.ศ. 2479 สมัยนายกรัฐมนตรีพระยาพหลพลพยุหเสนา มาตรา 3 ให้จัดเขตชุมนุมชนในบรรดาตำบลอันเป็นที่ตั้งศาลาว่าการจังหวัดแม่ฮ่องสอน ตามเขตที่กำหนดไว้ในมาตรา 4 ขึ้นเป็นเมือง มีฐานะเป็นเทศบาลเมืองมีนามว่า "เทศบาลเมืองแม่ฮ่องสอน จังหวัดแม่ฮ่องสอน"http://www.ratchakitcha.soc.go.th/DATA/PDF/2479/A/1305.PDF พระราชกฤษฎีกาจัดตั้งเทศบาลเมืองแม่ฮ่องสอน จังหวัดแม่ฮ่องสอน พุทธศักราช ๒๔๗๙http://www.ratchakitcha.soc.go.th/DATA/PDF/2480/D/1670_1.PDF แก้คำผิด ราชกิจจานุเบกษา แผนกกฤษฎีกา เล่ม ๕๓ ตอนที่ ๖๖ พระราชกฤษฎีกา จัดตั้งเทศบาลเมืองแม่ฮ่องสอน จังหวัดแม่ฮ่องสอน พุทธศักราช ๒๔๗๙ และแผนผังท้ายพระราชกฤษฎีกา หน้า ๑๓๐๘ เดิมมีพื้นที่ 1 ตารางกิโลเมตร และได้มีพระราชกฤษฎีกาเปลี่ยนแปลงเขตเทศบาลเมืองแม่ฮ่องสอน เมื่อวันที่ 19 ธันวาคม พ.ศ. 2513 ทำให้มีพื้นที่เพิ่มขึ้นเป็น 6 ตารางกิโลเมตรhttp://www.ratchakitcha.soc.go.th/DATA/PDF/2513/A/121/19.PDF พระราชกฤษฎีกาเปลี่ยนแปลงเขตเทศบาลเมืองแม่ฮ่องสอน จังหวัดแม่ฮ่องสอน พ.ศ. ๒๕๑๓ [ขยายเขตเทศบาลเมืองแม่ฮ่องสอน]

 ภูมิศาสตร์ 
 ที่ตั้ง 
เขตเทศบาลเมืองแม่ฮ่องสอนอยู่ใจกลางอำเภอเมืองแม่ฮ่องสอน โดยมีเขตองค์การบริหารส่วนตำบลปางหมูล้อมรอบเขตเทศบาล

 ภูมิอากาศ 

 ประชากรและเขตการปกครอง 
จำนวนประชาชนในเขตเทศบาลเมืองแม่ฮ่องสอน ณ เดือนธันวาคม พ.ศ. 2560 มีจำนวน 6,968 คน แยกเป็นชาย 3,431 คน หญิง 3,537 คน ความหนาแน่นของประชากร 1,161.33 คนต่อตารางกิโลเมตร จำนวนบ้าน 4,503 หลังคาเรือน แบ่งออกเป็นชุมชน หรือที่เรียกว่า ป๊อก จำนวน 6 ชุมชน ได้แก่

 ชุมชนป๊อกกลางเวียง
 ชุมชนป๊อกกาดเก่า
 ชุมชนป๊อกดอนเจดีย์
 ชุมชนป๊อกตะวันออก
 ชุมชนป๊อกปางล้อ
 ชุมชนป๊อกหนองจองคำ

 โครงสร้างพื้นฐาน 
 การขนส่ง 
ผู้คนในพื้นที่จะใช้จักรยานยนต์เป็นหลักรวมถึงการเดินเท้าและจักรยาน แต่สามารถเห็นรถยนต์ซึ่งเดินทางมาจากต่างจังหวัดหรือต่างอำเภอ ถนนสายสำคัญในเมืองมีจำนวน 18 สาย ซึ่งมีชื่อที่คล้องจองกัน ได้แก่

 ถนนขุนลุมประพาส
 ถนนสิงหนาทบำรุง
 ถนนผดุงม่วยต่อ
 ถนนปางล้อนิคม
 ถนนอุดมชาวนิเทศ
 ถนนนิเวศพิศาล
 ถนนชำนาญสถิตย์
 ถนนประดิษฐ์จองคำ
 ถนนราชธรรมพิทักษ์
 ถนนมรรคสันติ
 ถนนศิริมงคล
 ถนนประชาชนอุทิศ
 ถนนพาณิชย์วัฒนา
 ถนนประชาเสกสรร
 ถนนสัมพันธ์เจริญเมือง
 ถนนรุ่งเรืองการค้า
 ถนนนาวาคชสาร
 ถนนบริบาลเมืองสุข

 การศึกษา 
สถานศึกษาในเขตเทศบาลเมืองแม่ฮ่องสอน มีดังนี้

สังกัดเทศบาลเมืองแม่ฮ่องสอน
 โรงเรียนเทศบาลเมืองแม่ฮ่องสอน
 โรงเรียนเทศบาล 2 เฉลิมพระเกียรติ
 โรงเรียนเทศบาลเมืองแม่ฮ่องสอน เทศบาล 3 แผนกประถมศึกษา 

สังกัดสำนักงานการศึกษาขั้นพื้นฐาน
 โรงเรียนอนุบาลแม่ฮ่องสอน
 โรงเรียนองค์การบริหารส่วนจังหวัดบ้านจองคำ
 โรงเรียนห้องสอนศึกษา

สำนักงานคณะกรรมการอาชีวศึกษา
 วิทยาลัยการอาชีพนวมินทราชินีแม่ฮ่องสอน

สังกัดสำนักงานการศึกษาเอกชน
 โรงเรียนอนุบาลบรรณวิทย์
 โรงเรียนอนุบาลจรัสศรี

 สาธารณสุข 
มีสถานพยาบาลของรัฐจำนวน 1 แห่ง คือ โรงพยาบาลศรีสังวาลย์
# เฮริฟอร์ดเชอร์
เฮริฟอร์ดเชอร์ หรือ เฮริฟอร์ดเชียร์ (, ฟังเสียง) เป็นมณฑลในอังกฤษในสหราชอาณาจักร ที่ตั้งอยู่ทางภาคมิดแลนด์สตะวันตกของอังกฤษโดยมีเฮริฟอร์ดซึ่งเป็นเมืองมหาวิหารเป็นเมืองหลวง

เฮริฟอร์ดเชอร์มีเขตแดนติดกับชร็อปเชอร์ทางตอนเหนือ, วูสเตอร์เชอร์ทางตะวันออก, กลอสเตอร์เชอร์ทางตะวันออกเฉียงใต้ และทางด้านเวลส์ก็มีมณฑลเกวนต์ทางตะวันตกเฉียงใต้ และเพาวิสทางตะวันตก

 แหล่งข้อมูลอื่น 

 
 Herefordshire County Portal Local events, jobs, photos and news
 Herefordshire College of Technology HCT website
 Herefordshire Libraries  10 Libraries across Herefordshire
 Herefordshire & Worcestershire Earth Heritage Trust Records and protects the county's Earth Heritage
 The Hereford Times Local news, sport and information
 Heart of England attractions for the midlands
# เทศบาลเมืองปราจีนบุรี
เทศบาลเมืองปราจีนบุรี เป็นเทศบาลเมืองที่ตั้งอยู่ในเขตอำเภอเมืองปราจีนบุรี จังหวัดปราจีนบุรี มีพื้นที่ครอบคลุมตำบลหน้าเมืองทั้งตำบล ภายในเขตเทศบาลมีที่ตั้งของศูนย์ราชการ สถานศึกษา สถาบันการเงินต่าง ๆ ทำให้มีฐานะเป็นศูนย์กลางความเจริญของจังหวัด 

 ประวัติ 
เทศบาลเมืองปราจีนบุรีจัดตั้งตามพระราชกฤษฎีกาจัดตั้งเทศบาลเมืองปราจีนบุรี จังหวัดปราจีนบุรี พ.ศ. 2478 และมีการเปลี่ยนแปลงเขตเทศบาล จำนวน 3 ครั้ง คือ ครั้งที่ 1 เมื่อ พ.ศ. 2493 มีพื้นที่เพิ่มขึ้นจากเดิมเป็น 2.4 ตารางกิโลเมตร ครั้งที่ 2 เมื่อ พ.ศ. 2499 มีพื้นที่เพิ่มขึ้นจากเดิมเป็น 3.88 ตารางกิโลเมตร และครั้งที่ 3 เมื่อ พ.ศ. 2516 มีพื้นที่เพิ่มขึ้นจากเดิมเป็น 8.34 ตารางกิโลเมตร

 อาณาเขต 
เทศบาลเมืองปราจีนบุรีตั้งอยู่ริมแม่น้ำบางปะกง ห่างจากกรุงเทพมหานครไปทางตะวันออกเฉียงเหนือประมาณ  กิโลเมตร มีอาณาเขตติดต่อกับพื้นที่ข้างเคียง ดังนี้
 ทิศเหนือ ติดต่อกับองค์การบริหารส่วนตำบลดงพระราม อำเภอเมืองปราจีนบุรี
 ทิศใต้ ติดต่อกับองค์การบริหารส่วนตำบลรอบเมือง และองค์การบริหารส่วนตำบลท่างาม อำเภอเมืองปราจีนบุรี
 ทิศตะวันออก ติดต่อกับองค์การบริหารส่วนตำบลดงพระราม อำเภอเมืองปราจีนบุรี
 ทิศตะวันตก ติดต่อกับองค์การบริหารส่วนตำบลรอบเมือง อำเภอเมืองปราจีนบุรี

 ตราประจำเทศบาล 
ตราประจำเทศบาลเมืองปราจีนบุรี เป็นตรารูปวงกลมขอบซ้อนกัน 2 ชั้น ภายในวงกลมประกอบด้วยตราพระนารยณ์จตุรภุช (พระนารยณ์สี่กร) ปางเกษียรสมุทร ทรงตรีคฑา จักร และสังข์ ประทับยืนบนแท่น เบื้องบนมีข้อความเรียงตามแนวครึ่งวงกลมว่า "เทศบาลเมืองปราจีนบุรี" เบื้องล่างมีข้อความว่า "จังหวัดปราจีนบุรี" มีลายไทยพุ่มคั่นระหว่างข้อความ (ไม่จำกัดสีและขนาด)

เหตุที่ใช้เป็นรูปพระนารายณ์ เพราะเชื่อถือกันว่าพระนารายณ์เป็นพระพรหม เป็นพระเจ้า อันยิ่งใหญ่ของมวลมนุษย์ เมื่อมีเหตุอันใหญ่หลวง หรือมีใครมาก่อการร้ายให้แก่ มวลมนุษย์ พระนารายณ์ จะอวตารลงมาในโลกมนุษย์ เพื่อดับความทุกข์ของมนุษย์ เทศบาลเมืองปราจีนบุรี จึงได้ใช้รูปพระนารายณ์เป็นตราประจำของเทศบาลและได้ใช้มาจนถึงปัจจุบัน

 ประชากรและชุมชน 
เทศบาลเมืองปราจีนบุรีมีพื้นที่ประมาณ 8.34 ตารางกิโลเมตร หรือ 5,212.5 ไร่ ประกอบด้วย 1 ตำบล คือ ตำบลหน้าเมือง จำนวนประชาชนในเขตเทศบาลเมืองปราจีนบุรี ณ เดือนธันวาคม พ.ศ. 2561 มีจำนวน 17,260 คน แยกเป็นชาย 8,026 คน หญิง 9,234 คน ความหนาแน่นของประชากรประมาณ 2,070 คนต่อตารางกิโลเมตร จำนวนบ้าน 8,812 หลังคาเรือน ซึ่งประชากรภายในเทศบาลได้รวมกลุ่มกันอยู่เป็นชุมชนจำนวน 17 ชุมชน ดังนี้

 ชุมชนโปร่งอรุณ
 ชุมชนท้ายวัดหลวง
 ชุมชนบ้านกลางใต้
 ชุมชนบ้านกลางเหนือ
 ชุมชนเซียนซือ
 ชุมชนวัดแจ้ง
 ชุมชนตรอกศึกษา
 ชุมชนตรอก ส.เทคนิค
 ชุมชนตรอกขจรพานิช
 ชุมชนโคกกะจะ
 ชุมชนร่วมใจ
 ชุมชนต้นกระบก
 ชุมชนบัวลาย
 ชุมชนคลองวัว
 ชุมชนถนอมจิตร
 ชุมชนไทยวิเชียร 
 ชุมชนหน้าค่าย 

 การศึกษา 
สถานศึกษาในเขตเทศบาลเมืองปราจีนบุรีมีดังนี้

สังกัดเทศบาลเมืองปราจีนบุรี
 โรงเรียนเทศบาล 1 (ปราจีนราษฎร์รังสฤษฏ์)
 โรงเรียนเทศบาล 2 (วัดหลวงปรีชากูล)
 โรงเรียนเทศบาล 3 (วัดแก้วพิจิตร)
 โรงเรียนเทศบาล 4 (อุดมวิทย์สมใจ)
 โรงเรียนเทศบาล 5 (บดินทร์เดชาประสิทธิ์)
 โรงเรียนเทศบาล 6 (วัดศรีมงคล)

สังกัดสำนักงานการศึกษาขั้นพื้นฐาน
 โรงเรียนปราจิณราษฎรอำรุง
 โรงเรียนปราจีนกัลยาณี

สำนักงานคณะกรรมการอาชีวศึกษา
 วิทยาลัยเทคนิคปราจีนบุรี
 วิทยาลัยสารพัดช่างปราจีนบุรี

สังกัดสำนักงานการศึกษาเอกชน
 โรงเรียนมารีวิทยา
 โรงเรียนพณิชยการปราจีนบุรี
# เมธี ธรรมรังสี
พลตรี เมธี ธรรมรังสี (13 กันยายน พ.ศ. 2478 - 12 พฤศจิกายน พ.ศ. 2554สิ้น "พล.ต.เมธี ธรรมรังสี" นายกเล็กสระบุรี โปรโมเตอร์-เจ้าของค่ายมวยชื่อดัง, มติชนออนไลน์ 12 พฤศจิกายน 2554) จบการศึกษาจากโรงเรียนนายร้อยพระจุลจอมเกล้ารุ่นที่ 7 (จปร.7) จบการศึกษาจากวิทยาลัยป้องกันราชอาณาจักรรุ่นที่ 31 รับราชการเหล่าทหารม้าในค่ายอดิศร ศูนย์การทหารม้า อำเภอเมืองสระบุรี จังหวัดสระบุรี มาตลอดชีวิตราชการจนกระทั่งเกษียณในปี พ.ศ. 2538

ชีวิตส่วนตัว พล.ต.เมธี มีชื่อเล่นเรียกว่า เฮง สื่อมวลชนและบุคคลในแวดวงมวยจึงนิยมเรียกว่า เสธ.เฮง  ขณะที่เพื่อนร่วมรุ่นจะเรียกว่า ไอ้เฮง และมีฐานะเป็นประธานรุ่น จปร.7 อีกด้วย

 การเมือง 
หลังเกษียณแล้ว พล.ต.เมธี ได้เข้าสู่แวดวงการเมืองท้องถิ่นด้วยการสมัครตำแหน่งสมาชิกสภาเทศบาลเมืองสระบุรี (ส.ท.) ในนามของทีมรักเมืองเพรียว ได้รับเลือกให้เป็นนายกเทศมนตรี เป็นเวลาถึง 4 สมัย

ในการชุมนุมของพันธมิตรประชาชนเพื่อประชาธิปไตย พ.ศ. 2551 ที่ทำเนียบรัฐบาล ทางที่ชุมนุมเกิดขาดแคลนห้องน้ำ พล.ต.เมธี ก็ได้ส่งห้องน้ำแบบน็อคดาวน์หรือแบบเคลื่อนที่ได้ให้กับทางกลุ่มพันธมิตรฯ ด้วย

 การกีฬา 
นอกจากนี้แล้ว พล.ต.เมธี ยังมีบทบาทในแวดวงมวยไทยเนื่องจากเป็นโปรโมเตอร์และเป็นเจ้าของค่ายมวย "ส.ธรรมรังสี"  เป็นผู้จัดรายการครั้งใหญ่หลายครั้งทั้งเวทีมวยราชดำเนินและสนามมวยเวทีลุมพินี อีกทั้งเป็นที่ปรึกษาของบริษัท เพชรยินดี บ็อกซิ่ง โปรโมชั่น จำกัด ของนายวิรัตน์ วชิรรัตนวงศ์ รวมทั้งเคยเป็นประธานจัดการแข่งขันมวยสากลที่จังหวัดสระบุรีอีกด้วย

 การเสียชีวิต 
พล.ต.เมธี ธรรมรังสี เสียชีวิตเมื่อเวลา 06.00 น. ของวันที่ 12 พฤศจิกายน พ.ศ. 2554 ด้วยโรคชรา ที่โรงพยาบาลศูนย์สระบุรี หลังจากเข้ารับการรักษาตัวที่โรงพยาบาลแห่งนี้มานานกว่า 7 เดือน สิริอายุได้ 76 ปี มีพิธีพระราชทานเพลิงศพเมื่อวันที่ 19 พฤศจิกายน พ.ศ. 2554 ณ วัดทองพุ่มพวง อำเภอเมืองสระบุรี จังหวัดสระบุรี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๕, ๓ ธันวาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๕ ตอนที่ ๒๐๑ ง ฉบับพิเศษ หน้า ๑๑, ๓ ธันวาคม ๒๕๓๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๘๗ ตอนที่ ๙๗ ง ฉบับพิเศษ หน้า ๓๔, ๒๑ ตุลาคม ๒๕๑๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๗ ตอนที่ ๑๒๒ ง ฉบับพิเศษ หน้า ๗๘๘, ๓๑ ธันวาคม ๒๕๑๓
# ลิงคอล์นเชอร์
ลิงคอล์นเชอร์ หรือ ลิงคอล์นเชียร์ (or ,ออกเสียง; ย่อ Lincs) เป็นมณฑลในอังกฤษในสหราชอาณาจักร ที่ตั้งอยู่ทางตะวันออกของอังกฤษโดยมีลิงคอล์นเป็นเมืองหลวง

ลิงคอล์นเชอร์มีเขตแดนติดกับนอร์ฟอล์ก, เคมบริดจ์เชอร์, รัทแลนด์, เลสเตอร์เชอร์, นอตทิงแฮมเชอร์, เซาท์ยอร์กเชอร์ และอีสต์ไรดิงแห่งยอร์กเชอร์ รวมถึงมีเขตแดนติดกับนอร์แทมป์ตันเชอร์ราว 19 เมตรซึ่งเป็นเขตแดนระหว่างมณฑลที่สั้นที่สุดในอังกฤษhttp://www.thebythams.org.uk/localgovernment/lincolnshire-cc/index.html
# แฮมป์เชอร์
แฮมป์เชอร์ หรือ แฮมป์เชียร์ (, ; ย่อ Hants) หรือ “มณฑลเซาท์แธมพ์ตัน”Encyclopædia Britannica, 1911. "Hampshire". บางครั้งก็เคยเรียกว่า “เซาท์แธมป์ตันเชอร์” หรือ “แฮมป์ตันเชอร์”

แฮมป์เชอร์เป็นมณฑลในอังกฤษในสหราชอาณาจักรที่ตั้งอยู่ทางฝั่งทะเลด้านใต้ของอังกฤษโดยมีวินเชสเตอร์เป็นเมืองหลวง แฮมป์เชอร์มีเขตแดนติดกับดอร์เซ็ท, วิลท์เชอร์, บาร์คเชอร์, เซอร์รีย์ และ เวสต์ซัสเซ็กซ์
# เลสเตอร์เชอร์
เลสเตอร์เชอร์ หรือ เลสเตอร์เชียร์ (or ,ออกเสียง; ย่อ Leics) เป็นมณฑลในอังกฤษในสหราชอาณาจักร ที่ไม่มีเขตแดนติดทะเล เลสเตอร์เชอร์ตั้งอยู่ทางตอนกลางของอังกฤษ ชื่อของมณฑลมาจากชื่อเมืองเลสเตอร์

เลสเตอร์เชอร์มีเขตแดนติดกับดาร์บีเชอร์ทางตะวันตกเฉียงเหนือ, น็อตติงแฮมเชอร์ทางเหนือ, รัทแลนด์ทางตะวันออก, วอริคเชอร์ทางตะวันตกเฉียงใต้, สตาฟฟอร์ดเชอร์ทางตะวันตก, ลิงคอล์นเชอร์ทางตะวันออกเฉียงเหนือ และ นอร์ทแธมตันเชอร์ทางตะวันออกเฉียงใต้

 แหล่งข้อมูลอื่น 

 
 Leicester Mercury
 Leicestershire County Council
 Wartime Leicestershire 
 Heraldry of Leicestershire 
 Images and slideshows of Leicestershire 
 Official tourism website for Leicester & Leicestershire
 Leicestershire Bands website
 Leicestershire and Rutland Gardens Trust

*
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
# นอร์ฟอล์ก
นอร์ฟอล์ก หรือ นอร์เฟิก (, ออกเสียง) เป็นมณฑลในอังกฤษในสหราชอาณาจักร ที่ตั้งอยู่ทางตะวันออกของอังกฤษ โดยมีนอริชเป็นเมืองหลวง

นอร์ฟอล์กมีเขตแดนติดกับลิงคอล์นเชอร์ทางตะวันตก เคมบริดจ์เชอร์ทางตะวันตกและทางตะวันตกเฉียงใต้ และซัฟฟอล์กทางด้านใต้ ทางเหนือและตะวันออกติดทะเลเหนือ
# ซัฟฟอล์ก
ซัฟฟอล์ก หรือ ซัฟเฟิก (ออกเสียง) เป็น เทศมณฑล ของ อีสต์ แองเกลีย ที่มี แหล่งกำเนิดโบราณ ในอังกฤษ มีพรมแดนติดกับ นอร์ฟอล์ก ทางทิศเหนือ เคมบริดจ์เชอร์ ทางทิศตะวันตกและ เอสเซกซ์ ทางทิศใต้ ทะเลเหนือ อยู่ทางทิศตะวันออก เมืองเทศมณฑล คือ อิปสวิช เมืองสำคัญอื่น ๆ ได้แก่ Lowestoft Bury St Edmunds Newmarket และ Felixstowe ท่าเรือขนส่ง คอนเทนเนอร์ ที่ใหญ่ที่สุดแห่งหนึ่งในยุโรป

เทศมณฑลเป็นที่ราบ แต่มีเนินเขาค่อนข้างน้อย (โดยเฉพาะทางทิศตะวันตก) และมีที่ดินทำกินเป็นส่วนใหญ่พร้อมพื้นที่ชุ่มน้ำของ The Broads ทางตอนเหนือ ชายฝั่งทะเลซัฟฟอล์กและฮีธส์ เป็น เขตธรรมชาติงดงามดีเด่น
# สแตฟฟอร์ดเชอร์
สแตฟฟอร์ดเชอร์ หรือ สแตฟฟอร์ดเชียร์ (สแตเฟิร์ดเชอร์ หรือ  สแตเฟิร์ดเชียร์, ฟังเสียง, ย่อ Staffs) เป็นมณฑลในอังกฤษในสหราชอาณาจักร ที่ตั้งอยู่ในภาคมิดแลนด์สตะวันตกของอังกฤษ โดยมีสแตฟฟอร์ดเป็นเมืองหลวง

สแตฟฟอร์ดเชอร์มีเขตแดนติดกับเชชเชอร์, ดาร์บีเชอร์, เลสเตอร์เชอร์, วอริคเชอร์, เวสต์มิดแลนด์, วูสเตอร์เชอร์ และชร็อพเชอร์
# อีสต์ซัสเซกซ์
อีสต์ซัสเซกซ์  เป็นเทศมณฑล (county) แห่งหนึ่งในประเทศอังกฤษ ตั้งอยู่ในเซาท์อีสต์อิงแลนด์ (ภาคการปกครองตะวันออกเฉียงใต้ของอังกฤษ)

อีสต์ซัสเซกซ์มีเขตแดนติดกับเทศมณฑลเคนต์, เทศมณฑลเซอร์รีย์, เทศมณฑลไบรตันและโฮฟ และเทศมณฑลเวสต์ซัสเซกซ์ และทางตอนใต้เป็นช่องแคบอังกฤษ
# หินดินดาน
หินดินดาน  เป็นหินตะกอนเนื้อเม็ด (clastic sedimentary rock) ที่มีเนื้อละเอียดมาก ขนาดตะกอนภายในหินดินดานจะมองไม่เห็นด้วยตาเปล่า มีองค์ประกอบของโคลนที่มีแร่ดิน (clay minerals) ปนกับเศษแร่ที่มีขนาดทรายแป้ง โดยเฉพาะแร่ควอร์ตซ์ และแร่แคลไซต์  โดยจะมีสัดส่วนองค์ประกอบของแร่ที่แปรเปลี่ยนไปอย่างกว้างขวาง   ลักษณะเด่นของหินดินดานนี้จะมีฟิสซิลิตี (fissility) ที่เห็นเป็นแนวรอยแตกขนานไปกับชั้นบางๆที่มักมีความหนาน้อยกว่า 1 เซนติเมตร  ส่วนหินโคลน (mudstone) นั้นองค์ประกอบจะคล้ายกับหินดินดานแต่จะไม่แสดงลักษณะฟิสซิลิตี

หินดินดานนี้สามารถแยกจากหินโคลนได้โดยการลูบด้วยนิ้ว หากมีคราบสีดำติดแสดงว่าเป็นหินดินดาน

หินดินดานสามารถพบได้ทั้งในประเทศและนอกประเทศ

 ความหนาแน่น 
น้ำหนัก 130 กรัม
ขนาด 45.5 ลูกบาศก์เซนติเมตร
# อารามมาซ็อง
อารามมาซ็อง  เป็นอารามของคณะซิสเตอร์เชียน ตั้งอยู่ที่หมู่บ้านมาซ็อง-ลาเบอี ในจังหวัดอาร์แด็ช แคว้นโรนาลป์ ประเทศฝรั่งเศส

อารามมาซ็องก่อตั้งขึ้นเมื่อปี ค.ศ. 1120 จากอารามบอนโว และเป็นอารามแม่ของอารามเลอตอรอเน (ค.ศ. 1136), อารามซีลวาแน (ค.ศ. 1136), อารามบอนวาล (ค.ศ. 1147) และอารามเซน็องก์ (ค.ศ. 1148) ระหว่างสงครามร้อยปี อารามมาซ็องถูกปล้นทำลายได้รับความเสียหาย และต่อมาโดยอูเกอโน แต่ในคริสต์ศตวรรษที่ 18 อารามมาซ็องก็ได้รับการฟื้นฟูและสร้างใหม่

อารามมาซ็องถูกยุบในช่วงสงครามปฏิวัติฝรั่งเศส ระหว่างคริสต์ศตวรรษที่ 19 และ 20 หินจากสิ่งก่อสร้างของอารามก็ถูกนำไปใช้ในการก่อสร้างสิ่งก่อสร้างอื่น โดยเฉพาะในการก่อสร้างอารามเล็กสมัยใหม่ที่ติดกับตัวอารามเดิม เพราะอารามเดิมมีขนาดใหญ่เกินไปและเยือกเย็น ส่วนที่ยังหลงเหลืออยู่ได้รับการอนุรักษ์ไว้อย่างระมัดระวัง
# หินกรวดมนฐาน
หินกรวดมนฐาน  เป็นหินกรวดมนที่ประกอบไปด้วยหินชนิดเดียวกัน ที่มีการคัดขนาดดี มักจะวางตัวอยู่ในหน่วยหินชั้นล่างสุดของชุดหินหนึ่งๆ และจะวางตัวอยู่บนชั้นหินที่ถูกกัดกร่อน สามารถใช้เป็นตัวกำหนดความไม่ต่อเนื่องของชั้นหินได้
# คลินต์ แมนเซลล์
คลินต์ แมนเซลล์ (Clint Mansell) เกิดวันที่ 7 มกราคม ค.ศ. 1963 เป็นนักดนตรี-ผู้ประพันธ์เพลงชาวอังกฤษ และ เป็นอดีตนักร้องนำ และ มือกีตาร์ แห่งวงป็อปวิลอีตอิตเซลฟ์

 อาชีพ 
คลินต์ แมนเซล เคยเป็นนักร้องนำ และ มือกีตาร์ ของวงอังกฤษป็อปวิลอีตอิตเซลฟ์หลังจากที่ได้ยุบวงของ ป็อปวิลอีตอิตเซลฟ์ ในปี 1996 เมื่อ เพื่อนของเขา คือ ผู้กำกับ ดาร์เรน อโรนอฟสกี้ ได้จ้างเขามาทำเครดิตให้กับภาพยนตร์เรื่องแรกของเขาคือ Pi

 สกอร์ลิงเครดิต 
 Pi, 1998
 Requiem for a Dream, 2000
 World Traveler, 2001
 The Hole, 2001
 Knockaround Guys, 2001
 Abandon, 2002
 Murder by Numbers, 2002
 Sonny, 2002
 The Hire: Ticker, 2002
 11:14, 2003
 Suspect Zero, 2004
 Sahara, 2005
 Doom, 2005
 The Fountain, 2006
 Trust the Man, 2006
 Smokin' Aces, 2006
 Wind Chill, 2007
 In The Wall, 2007
 Definitely, Maybe, 2008
 The Wrestler, 2008
 Moon, 2009
 The Rebound, 2010
 Black Swan, TBA

 แหล่งข้อมูลอื่น 
 nangdee.com
 
 Mansell at Yahoo Movies 
 Mansell at Rotten Tomatoes 
 Official Website
 Interview focusing on Pop Will Eat Itself
 The Wrestler Score review 
 Two and a Half Questions with Clint Mansell on Headphone Commute (2009)
# โอเติง
โอเติง (,) เป็นเมืองรองที่ตั้งอยู่ในจังหวัดโซเนลัวร์ แคว้นบูร์กอญ-ฟร็องช์-กงเต ภาคกลางฝั่งตะวันออกของประเทศฝรั่งเศส โอเติงได้รับการสถาปนาในสมัย Principate ของจักรวรรดิโรมันตอนต้นโดยจักรพรรดิเอากุสตุสภายใต้ชื่อ เอากุสโตดูนุม  เพื่อให้เมืองหลวงโรมันแก่ชาวกอล Aedui ที่มี Bibracte เป็นศูนย์กลางทางการเมือง ในสมัยโรมันนครนี้อาจมีประชากรจากการประมาณการที่แตกต่างกันที่ 30,000 ถึง 100,000 คน ปัจจุบัน เขตเทศบาลมีประชากรประมาณ 15,000 คน

โอเติงเป็นที่ตั้งของมหาวิหารแซ็ง-ลาซาร์แห่งโอเติง

ประชากร
# สมเด็จพระรูปศิริโสภาคย์มหานาคนารี
สมเด็จพระรูปศิริโสภาคย์มหานาคนารี บางแห่งสะกดว่า สมเด็จพระรูปสิริโสภาคย์มหานาคนารี มีพระนามเดิมว่า สั้น หรือ มาก (ราว พ.ศ. 2254 — พ.ศ. 2344) เป็นพระราชชนนีในสมเด็จพระอมรินทราบรมราชินี เป็นพระสัสสุ (แม่ยาย) ในพระบาทสมเด็จพระพุทธยอดฟ้าจุฬาโลกมหาราช

 พระราชประวัติ 
สมเด็จพระรูปศิริโสภาคย์มหานาคนารี มีพระนามเดิมว่า สั้น หรือ มากราชินิกูลในรัชกาลที่ 5. พระนคร : ราชบัณฑิตยสภา, 2476, หน้า 10, 12อธิบายราชินิกูลบางช้าง. พระนคร : ราชบัณฑิตยสภา, 2471, หน้า 1 พระบิดาชื่อพลอย พระมารดาชื่อถี พระมารดาเป็นธิดาของแสน พระองค์มีพระเชษฐา 1 องค์ และพระเชษฐภคินี 2 องค์

ขณะที่ยังเป็นสามัญชนนั้นพระองค์ได้สมรสกับทอง ณ บางช้าง บุตรของพรและชี และเป็นหลานปะขาวพลาย พี่น้องร่วมบิดามารดาของแสน ทั้งสองมีโอรสธิดาด้วยกัน 10 คน ได้แก่
 เจ้าคุณหญิงแวน
 เจ้าคุณหญิงทองอยู่ สมรสกับขุนทอง มีธิดา คือ เจ้าจอมหงส์ ในรัชกาลที่ 1
 เจ้าคุณชายชูโต (ต้นสกุลชูโต, แสง-ชูโต และสวัสดิ์-ชูโต)
 สมเด็จพระอมรินทราบรมราชินี (มีพระนามเดิมว่า นาค หรือ นาก)
 เจ้าคุณชายแตง
 เจ้าคุณหญิงชีโพ
 เจ้าคุณชายพู
 เจ้าคุณหญิงเสม
 เจ้าคุณพระราชพันธุ์นวล สมรสกับเจ้าพระยาอรรคมหาเสนา (บุนนาค) ต้นสกุลบุนนาค
 เจ้าคุณหญิงแก้ว ภรรยาพระแม่กลองบุรี (ศร)

 พระกรณียกิจ 
สมเด็จพระรูปศิริโสภาคย์มหานาคนารี ได้ถวายนิวาสนสถานเดิมของพระองค์อุทิศให้สร้างวัดขึ้นก่อนในขณะที่ยังมีพระชนมชีพอยู่ สันนิษฐานกันว่าพระองค์ผนวชเป็นรูปชีแล้วในขณะนั้น เดิมเรียกกันว่าวัดอัมพวา ตามชื่อคลองอัมพวา ต่อมาสมเด็จพระอมรินทราบรมราชินี และบรรดาเหล่าราชินิกุลบางช้าง ได้โดยเสด็จพระราชกุศลสร้างเพิ่มเติมให้สมบูรณ์ขึ้น พระบาทสมเด็จพระนั่งเกล้าเจ้าอยู่หัวทรงสร้างพระปรางค์ขึ้นประดิษฐานพระบรมราชสรีรังคารพระบาทสมเด็จพระพุทธเลิศหล้านภาลัย และสร้างกุฎีใหม่ทั้งพระอาราม พระบาทสมเด็จพระจอมเกล้าเจ้าอยู่หัวทรงบูรณะพระอุโบสถ สร้างเสมาขึ้นใหม่ พระราชทานนามว่า วัดอัมพวันเจติยาราม

นอกจากวัดอัมพวันเจติยารามแล้ว สมเด็จพระรูปศิริโสภาคย์มหานาคนารีทรงบูรณปฏิสังขรณ์วัดโบราณอีกวัดหนึ่ง ซึ่งทรุดโทรมสิ้นสภาพแล้ว ชื่อ วัดทอง ต่อมาภายหลังพระบาทสมเด็จพระนั่งเกล้าเจ้าอยู่หัวทรงปฏิสังขรณ์ พระราชทานนามว่า วัดกาญจนสิงหาสน์ 

สมเด็จพระอมรินทราบรมราชินีทรงสถาปนาวัดโบราณในคลองบางพรหม ซึ่งเดิมชื่อ วัดเงิน พระบาทสมเด็จพระนั่งเกล้าเจ้าอยู่หัว ทรงปฏิสังขรณ์เช่นกัน พระบาทสมเด็จพระจอมเกล้าเจ้าอยู่หัวทรงปฏิสังขรณ์เพิ่มเติม แล้วพระราชทานชื่อว่าวัดรัชฎาธิษฐาน เพื่อให้คล้องจองกับวัดกาญจนสิงหาสน์ ทั้งสองวัดจึงเป็นวัดเงิน-วัดทอง คู่กันของสมเด็จพระรูปศิริโสภาคย์มหานาคนารีและสมเด็จพระอมรินทราบรมราชินี

 สิ้นพระชนม์ 
เมื่อสมเด็จพระรูปศิริโสภาคย์มหานาคนารีได้สิ้นพระชนม์ในรูปชี พระบาทสมเด็จพระพุทธยอดฟ้าจุฬาโลกมหาราชพระราชทานพระโกศไม้สิบสองหุ้มทองคำ สำหรับทรงพระศพเจ้านาย ทำให้สมเด็จพระอมรินทราบรมราชินี ทรงปลื้มปิติ ถึงกับเอ่ยพระโอษฐ์ด้วยความชื่นพระทัยว่า "แม่ข้าได้เป็นเจ้า"

ต่อมาพระบาทสมเด็จพระจอมเกล้าเจ้าอยู่หัวสถาปนาพระอัฐิเป็น สมเด็จพระรูปศิริโสภาคย์มหานาคนารี

 พระเกียรติยศ 

 พระอิสริยยศ 
 ไม่ปรากฏ : สั้น หรือ มาก
 สมัยรัชกาลที่ 4 : สมเด็จพระรูปศิริโสภาคย์มหานาคนารี (สถาปนาพระอัฐิ)

 ในวัฒนธรรมสมัยนิยม 
มีนักแสดงผู้รับบท สมเด็จพระรูปศิริโสภาคย์มหานาคนารี ได้แก่

 ปานเลขา ว่านม่วง จากละครเรื่อง ศรีอโยธยา 2 (2562)

 พงศาวลี